Hoʻohokukalani
U havajskoj mitologiji, Hoʻohokukalani je božica, zamišljena kao prelijepa mlada žena. Pomenuta u drevnim pojanjima, ona je kćerka nebeskog boga, čije je ime Wākea, a koji je oženio božicu Zemlje, Papahānaumoku, koju često jednostavno zovu Papa. Papa i njen muž stvorili su havajska ostrva i Hoʻohokukalani, čije je puno ime Kahoʻohokuokalani-i-kau-i-kaheahea = "ona koja postavlja zvijezde na nebesa i ukrašava nebeske regije". Najpoznatiji mit o Hoʻohokukalani kaže da je ona postala ljubavnica vlastitog oca. Wakea se u nju zaljubio te je osjećao iznimnu žudnju za njom, očaran njenom ljepotom. U strahu od Pape, nije mogao spavati sa svojom kćeri te je zato svom svešteniku naredio da nekamo odvede Papu. Wakea je potom imao seksualni odnos s Hoʻohokukalani, koja mu je rodila sina nazvanog Haloa, ali dijete je bilo mrtvorođeno. Papa je otkrila šta se dogodilo i bila je bijesna. Wakea i njegova kći opet su bili sjedinjeni te su dobili još jednog sina, također nazvanog Haloa.